****

**ZIH-MI-23 7/06/2024 წ**

**მედიკამენტურ მკურნალობასთან დაკავშირებული**

**შეცდომების პრევენცია**

პაციენტის უსაფრთხოებისათვის დიდი მნიშვნელობა აქვს ადეკვატურ, სწორ მედიკამენტურ მკურნალობას.

**მედიკამენტურ მკურნალობასთან დაკავშირებული შეცდომების პრევენციისთვის:**

* ყველა ექთანი ვალდებულია მედიკამენტური დანიშნულება შეასრულოს ,,ექიმის დანიშნულების ფურცელში“ დაფიქსირებული ინფორმაციის შესაბამისად, ზედმიწევნით ზუსტად;

* მიაქციოს ყურადღება მედიკამენტის დასახელებას, დოზას, მიღების/გაკეთების ჯერადობას;
* დანიშნულების შესრულებამდე (ინექციის გაკეთება/წამლის მიცემა პაციენტისთვის) კიდევ ერთხელ გადაამოწმოს სწორად შეარჩია თუ არა მედიკამენტი, დოზა და ა.შ.
* დანიშნულების შესრულება უნდა დაფიქსირდეს ,,ექიმის დანიშნულების ფურცელში“ და დადასტურდეს ექთნის ხელმოწერით;
* ექიმი ყოველ დილას, შემოვლისას, ამოწმებს დანიშნულების მიღების სიზუსტეს და დანიშნულების ფურცელში ხელმოწერით ადასტურებს ექთნის მიერ ჩატარებულ ყველა პროცედურას.

**მედიკამენტურ მკურნალობასთან დაკავშირებული შეცდომების პრევენციისთვის**

* ერთი ჯგუფის მედიკამენტები განთავსებულია სხვა ჯგუფის მედიკამენტებისგან განცალკევებით (ცალ-ცალკე თაროზე/ერთი თაროს სხვადასხვა ადგილზე);

თარო მარკირებულია (ჯგუფის დასახელება);

* სიცოცხლისთვის საშიში მედიკამენტები (მათ შორის, რელაქსანტები, ვაზოპრესორები) - განლაგებულია ცალკე თაროზე და აწერია ჯგუფის დასახელება;
* ნარკოტიკული საშუალებები - მოთავსებულია სეიფში.
* ვიზუალურად/ჟღერადობით მსგავსი მედიკამენტები, ასევე, სხვადასხვა დოზის ერთი და იგივე მედიკამენტები განლაგებულია ცალ-ცალკე.

კლინიკური დირექტორი ბადრი შედანია